Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: 35/2002. (V. 10.) HM rendelet (a továbbiakban: Ür. 2.)
Paragraph Index: 534

17. §-át, 19. § (3) bekezdés b) pontját, 36. §-át, 59. §-át, 70/A. §-át, 70/H. §-át, továbbá a Jat. 17. §-át, 18. § (1) bekezdését, 19—20. §-ait, 27. § c) pontját. 1.8. Mulasztásos alkotmánysértésnek tartja az indítványozó azt is, hogy a jogalkotó nem állapított meg törvényi elõírásokat számos egyéb jogviszony rendezésére. Ilyeneknek minõsíti pl. a hadirokkantaknak és hadigondozottaknak az állami ünnepségeken való részvétele protokolláris szabályait; a hõsökrõl való megemlékezések megtartásához nélkülözhetetlen helyiségek biztosítását; a külhoni hadigondozotti nemzeti szervezetekkel való bajtársi kapcsolattartás állami támogatását; a hadirokkantak életminõsége javítását célzó mûszaki, technikai fejlesztési rendelkezések megállapítását és a pénzügyi források garantálását; a hadigondozottakat érintõ lakásellátás intézményrendszerének kidolgozását, a hadirokkantakat érintõ vállalkozások állami támogatási rendjének kimunkálását; a hadigondozottak ingyenes belépésének biztosítását a honvédségi és a belügyi kulturális, sport rendezvényekre. Az e körben említettek tekintetében az indítványozó nem jelölte meg azokat az alkotmányos elõírásokat, amelyeket sért az általa nélkülözhetetlennek tartott ellátási formák jogi szabályozásának hiánya. C) Az indítványozó — az utólagos normakontroll, valamint a mulasztásban megnyilvánuló alkotmányellenesség tárgyköreiben egyaránt — javaslatokat is tesz a helyesnek vélt jogi szabályozásra, a hatályos elõírások korszerûsítésére. A jogi szabályozás — nézete szerint — csak új, egységes nemzeti hadigondozásügyi törvény megalkotásával lehetséges. Az Alkotmánybíróság — véleményezés végett — az indítványt megküldte a honvédelmi miniszternek, valamint a szociális és családügyi miniszternek. II. Az indítvánnyal érintett és az Alkotmánybíróság által vizsgált jogszabályok: Az Alkotmánynak az indítvány elbírálásakor hatályos rendelkezései:

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes